Հայաստանում գտնվելու օրերին Մ.Գորբաչովը զայրութով մեղադրանք ներկայացրեց մեր հասարակական կազմակերպություններին. «Նրանք ձգտում են իշխանության»: Բայց զբաղվել քաղաքականությամբ ու չձգտել իշխանության, նույնն է, թե ֆուտբոլ խաղալ ու գոլ չխփել: Ցավն այն է, որ մերոնք ձգտում են իշխանության, առանց քաղաքագետ լինելու և քաղաքական գործնեությամբ զբաղվելու: Իսկ քաղաքական գործիչ լինելը հոդված գրելը չէ, դա մենք` գրողներն ու լրագրողներն էլ ավել կամ պակաս հաջողությամբ կարող ենք անել, ոչ էլ ճառ ասելն է, քաղաքականությունը նախ և առաջ գործն է: